ציפור על גזע עץ כרות
ציפור התיישבה על גזע עץ כרות, ; צייצה לעצמה ולכל מי שמעוניין, ; שהיא ניחנה בכנפיים של חירות, ; אך יש כאן עץ שתקוע כל הזמן. ; היא שרה בעונג ממקום מושבה ; ותיארה לו את הנוף שייהנה ויתנחם. ; כרצונה היא יכלה לעוף בסביבה, ; אבל הייתה לה מחויבות לעץ הנכה. ; ציפור חופשייה ; על גזע עץ כרות ; ויש לו בזכותה ; הרגשה של חירות. ; מכיוון שהיא יכלה לצפות מגובה רב, ; ניתנה לה אפשרות לדייק בתיאורה. ; ואם היא כבר שימשה לעץ כזוג עיניו, ; הרי שמוטב לה לעשות זאת בשירה. ; התעודד העץ וזימר עם הציפור, ; וחזר לחשוב מחשבות של נחמה. ; אם אין לו ענפים לשלוח אל הדרור, ; יש לו עדיין שורשים באדמה. ; ציפור חופשייה...; 